นายกรัฐมนตรี ประชุมคณะกรรมการนโยบายเขตพัฒนาพิเศษภาคตะวันออก ขับเคลื่อนแผนการลงทุนภาคเอกชน
พลเอก ประยุทธ์ จันทร์โอชา นายกรัฐมนตรี เป็นประธานการประชุมคณะกรรมการนโยบายเขตพัฒนาพิเศษภาคตะวันออก หรือ EEC  ที่ทำเนียบรัฐบาล โดยกล่าวก่อนการประชุมว่า วันนี้มีการพิจารณา เรื่องการเวนคืนที่ดินและอสังหาริมทรัพย์ ของการรถไฟแห่งประเทศไทย แนวทางการดำเนินนโยบายต่อแผนการลงทุนของเอกชนใน EEC การจัดตั้งเขตส่งเสริมพิเศษเพิ่มเติม และ ร่างแผนพัฒนาสิ่งแวดล้อมใน EEC        นอกจากนี้ มีรายงานว่า ที่ประชุมจะพิจารณาแนวทางการทำงานเพิ่มเติม ในโครงการขนาดใหญ่หลายโครงการ เช่น โครงการรถไฟความเร็วสูงเชื่อม 3 สนามบิน (สุวรรณภูมิ-ดอนเมือง-อู่ตะเภา) / โครงการพัฒนาท่าเรือแหลมฉบัง ระยะที่ 3 / ท่าเรือมาบตาพุด ระยะที่ 3 และ โครงการพัฒนาสนามบินอู่ตะเภาและเมืองการบินภาคตะวันออก